En 2018, fació o suyo debut en l'escenario en a obra de Lauren Gunderson I and You en o Hampstead Theatre de Londres, con criticas positivas. Williams tamién ye una emprendedora d'Internet. En 2019, desembolicó y lanzó conchuntament a plataforma de retz socials Daisie, una aplicación de retz multimedia disenyada pa estar un meyo alternativo pa aduyar a artistas y creyadors (especialment a aquells que son tractando de prencipiar) en as suyas carreras. Un d'os obchectivos prencipals d'a plataforma ye emparar a colaboración entre creyadors en prochectos artisticos de diversas industrias creativas, asinas como un servicio d'aloch en o qual os creyadors pueden amostrar o suyo propio treballo y o treballo conchunto.